Urzh kesterien

An urzhioù kesterienurzh : ar pévar urzh qesteuryen e-barzh Dictionnaire françois-celtique ou françois-breton gant Grégoire de Rostrenen, 1732 a zo urzhioù relijiel ha n'int ket aotreet, hervez o reolenn, da vezañ perc'henn war madoù, dre ma'z int stag ouzh kuzul aviel ar baourentez. Klask a reont o buhez dre al labour, ar skoazelloù hag an aluzenn Manfred Heim, 2002, Introduzione alla storia della Chiesa, Giulio Einaudi editore, Torino.

Dont a reas urzhioù mendiant an Iliz katolik war wel en XIIIvet kantved. Er c'hontrol d'an urzhioù kent, e oa an urzh a-bezh, ha n'eo ket ar manac'h hepken, a oa stag ouzh ar baourentez. Er c'hontrol d'ar venec'h, izili an urzhioù kesterien ne oant ket stag ouzh ur manati bennak.

Ar pevar urzh kesterien eus ar Grennamzer a oa an Dominikaned, ar Frañsizined (en o zouez ar C'honventueled, ar Gapusined Ordo Fratrum Minorum Capuccinorum, hag ar C'hlared Paour Ordo Sanctæ Claræ), ar C'harmelited, hag Urzh Sant Aogustin (anvet ivez Urzh Ermited Sant Aogustin).

Skignañ buan an urzhioù kesterien en Europa, ma savas annezidi niverus e-kichen ar c'hêrioù pe e-barzh o mogerioù (er c'harterioù paourañ), a oa ken bras ma oa bet savet war-dro 2 000 kouent e kristeniezh ar c'hornôg ur c'hantved goude o krouidigezh Francis Garrisson, 1977, Histoire du droit et des institutions. La société des temps féodaux à la Révolution, Montchrestien. Tost da 140 staliadur urzhioù kesteiren a voe krouet e Bro-C'hall etre 1340 ha 1550 Bernard Merdrignac, 1994, La vie religieuse en France au Moyen Age, Ophrys.

An iliz Ortodoks ne anavez ket ar venec'h kesterien ; kredi a reer e tle ar venec’h gounit o bara dre al labour ha rei aluzen d’ar beorien. Er voudaegezh e talvez ar venec'h kesterien stumm orin ar manatiegezh ha chom a reont ral. En hindouegezh e vez graet sadhued eus ar venec'h kesterien.

Ar gouestl a baourentez zo unan eus an tri gouestl pennañ graet gant un den pe ur vaouez hag a vez degemeret, goude ur prantad amprouiñ (an novisiat), en un Urzh pe ur C'hongregasion relijiel Antoine-Henri de Bérault-Bercastel, 1809, Histoire de l'église, Toulouse.

 Daveoù 

Rummad:Urzhioù relijiel